title: Решение на Комисията от 23 януари 2002 година за изменение на нейния процедурен правилник (нотифицирано под номер С(2002) 99)

text:
Важна правна забележка

|

32002D0047

Официален вестник n° L 021 , 24/01/2002 стр. 0023 - 0027 специално чешко издание глава 01 том 04 стр. 3  - 7 специално испанско издание глава 01 том 04 стр. 3  - 7 специално унгарско издание глава 01 том 04 стр. 3  - 7 специално литвийско издание глава 01 том 04 стр. 3  - 7 LV.ES глава 01 том 04 стр. 3  - 7 MT.ES глава 01 том 04 стр. 3  - 7 PL.ES глава 01 том 04 стр. 3  - 7 SK.ES глава 01 том 04 стр. 3  - 7 специално словенско издание глава 01 том 04 стр. 3  - 7

		20020123Решение на Комисиятаот 23 януари 2002 годиназа изменение на нейния процедурен правилник(нотифицирано под номер С(2002) 99)(2002/47/ЕО, ЕОВС, Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално член 218, параграф 2 от него,като взе предвид Договора за създаване на Европейската общност за въглища и стомана, и по-специално член 16 от него,като взе предвид Договора за създаване на Европейската общност за атомна енергия, и по-специално член 131 от него,като взе предвид Договора за Европейския съюз, и по-специално член 28, параграф 1 и член 41, параграф 1 от него,РЕШИ:Член 1Разпоредбите относно управлението на документи, текстът на които е приложен към настоящото решение, се добавят към процедурния правилник на Комисията [1] като приложение.Член 2Решението на Комисията от 18 март 1986 г. относно управлението на документи [2] се отменя.Член 3Настоящото решение влиза в сила в деня на публикуването му в Официален вестник на Европейските общности.Съставено в Брюксел на 23 януари 2002 година.За КомисиятаRomano ProdiПредседател[1] ОВ L 308, 8.12.2000 г., стр. 26.[2] SEC(86) 388.--------------------------------------------------20020123ПРИЛОЖЕНИЕ20020123РАЗПОРЕДБИ ОТНОСНО УПРАВЛЕНИЕТО НА ДОКУМЕНТИКато има предвид, че:(1) Всички дейности и решения на Комисията в политическата, законодателната, техническата, финансовата и административната област в крайна сметка водят до създаването на документи.(2) Тези документи трябва да бъдат управлявани на базата на правила, приложими за всички генерални дирекции и приравнените им служби, тъй като те представляват пряка връзка с текущи дейности, а така също отразяват минали дейности на Комисията в двойното ѝ качество на европейска институция и европейска публична администрация.(3) Тези стандартни правила трябва да гарантират, че Комисията е в състояние по всяко време да предостави информация по въпросите, за които отговаря. Документите и досиетата, съхранявани от дадена генерална дирекция или приравнена на нея служба, трябва следователно да съхраняват паметта на институцията, да улесняват обмена на информация, да представят доказателство за извършени дейности и да отговарят на юридическите изисквания на службата.(4) Прилагането на гореспоменатите правила изисква създаването на стабилна и надеждна организационна структура във всяка генерална дирекция или приравнена на нея служба, на ниво служба и на ниво Комисия.(5) Създаването и прилагането на план за завеждане на документи, свързан с обща номенклатура за всички служби на Комисията, който да съставлява част от основаното на дейности управление на институцията, ще позволи организиране на досиетата и подобряване на откритостта и достъпа до документите.(6) Ефективното управление на документи е важно изискване за ефективна политика на публичен достъп до документи на Комисията. Създаването на регистри, съдържащи позовавания на документи, изготвени или получени от Комисията, ще помогне на гражданите да упражняват правото си на достъп,Член 1ОпределенияПо смисъла на настоящите разпоредби:- документ е всяко съдържание, изготвено или получено от Комисията относно въпрос, свързан с политиките, дейностите и решенията, попадащи в правомощията на институцията и в рамките на официалните ѝ задачи, независимо от формата и носителя (писмен текст на хартиен носител или в електронна форма или като звуков, визуален или аудио-визуален запис),- досие е ядрото, около което са организирани документите в съответствие с дейностите на институцията, от доказателствени, обяснителни или информационни съображения и с цел да се гарантира ефективност в работата.Член 2ПредметНастоящите разпоредби установяват принципите за управление на документи.Управлението на документи трябва да гарантира:- надлежното създаване, получаване и съхраняване на документи,- идентификация на всеки документ посредством подходящи знаци, което позволява завеждането, откриването и лесното позоваване на документа,- съхраняване на паметта на институцията, запазване на доказателство за предприетите дейности и изпълнение на юридическите задължения на службата,- лесен обмен на информация,- изпълнение на задълженията на Комисията по отношение на откритостта.Член 3Стандартни правилаДокументите преминават през следните операции:- регистрация,- завеждане,- съхраняване,- прехвърляне на досиета в историческите архиви.Тези операции се извършват в съответствие със стандартни правила, които се прилагат еднакво във всички генерални дирекции и приравнените им служби на Комисията.Член 4РегистрацияВ момента, в който даден документ е получен или формално изготвен в службата, независимо от формата и носителя му, той се анализира, за да се определи какво следва да се направи с него и следователно дали трябва да бъде регистриран или не.Документ, изготвен или получен от служба на Комисията, трябва да бъде регистриран, ако съдържа важна информация, която не е краткотрайна и/или може да е свързана с действие или последващо развитие от страна на Комисията или някой от службите ѝ. Ако документът е изготвен в Комисията, той се регистрира от службата по произход в собствената ѝ система. Ако документът е получен в Комисията, той се регистрира от службата получател. Всяка последваща обработка на документи, регистрирани по този начин, посочва тяхната първоначална регистрация.Регистрацията трябва да позволи лесно и недвусмислено да бъдат идентифицирани документите, изготвени или получени от Комисията или службите ѝ, така че документите да могат да се проследят през целия период на съществуване.Поддържат се регистри, които съдържат позовавания на документите.Член 5ЗавежданеГенералните дирекции и приравнените им служби изготвят план за завеждане, адаптиран към специфичните им нужди.Този план за завеждане, достъпът до който се осъществява чрез компютър, е свързан с обща номенклатура, определена от генералния секретариат за всички служби на Комисията. Тази номенклатура съставлява част от основаното на дейности управление на Комисията.Регистрираните документи се организират в досиета. За всеки въпрос, попадащ в правомощията на дадената генерална дирекция или приравнената ѝ служба, се създава единно официално досие. Всяко официално досие трябва да е пълно и трябва да е свързано с дейностите на отдела по съответния въпрос.Създаването на досие и прикрепянето му към плана за завеждане на генералната дирекция или приравнената ѝ служба е задължение на службата, отговорна за дейността, фигурираща в досието в съответствие с практическите договорености, установени във всяка генерална дирекция или приравнена на нея служба.Член 6СъхранениеВсяка генерална дирекция или приравнената ѝ служба гарантират физическата защита и достъпност в краткосрочен и средносрочен план на документите, за които отговарят, и трябва да бъдат в състояние да предоставят или възстановят досиетата, към които тези документи принадлежат.Административните правила и юридическите задължения определят минималния срок, през който документът трябва да бъде съхраняван.Всяка генерална дирекция или приравнена на нея служба определят своя вътрешна организационна структура за съхраняването на досиетата. Минималният срок на съхранение в службите е в зависимост от определеното в общ списък, изготвен в съответствие с правилата за прилагане, посочени в член 12, за цялата Комисия.Член 7Оценка и прехвърляне в историческите архивиБез да се засягат минималните срокове на съхранение, посочени в член 6, центровете за управление на документи, посочени в член 9, извършват периодично и в сътрудничество със службите, отговорни за досиетата, оценка на документите и досиетата, които могат да бъдат прехвърлени в историческите архиви на Комисията. След оценка на предложенията историческите архиви могат да откажат прехвърляне на документи или досиета. За всяко решение за отказ на прехвърляне се посочват причини, а въпросната служба се информира за това решение.Досиета или документи, които службите не е необходимо да съхраняват, се прехвърлят не по-късно от петнадесет години след тяхното създаване, от центровете за управление на документи и с разрешение на генералния директор, в историческите архиви на Комисията. Тези досиета или документи след това се оценяват в съответствие с правилата, определени в правилата за прилагане, посочени в член 12, и предназначени да отделят тези, които трябва да бъдат съхранени, от тези, които нямат административна или историческа стойност.Историческите архиви разполагат със специални хранилища за съхранение на досиета и документи, прехвърлени по този начин. При отправяне на молба те предоставят на разположение документи и досиета на генералната дирекция или приравнените ѝ служби, откъдето произхождат документитеЧлен 8Класифицирани документиКласифицирани документи се обработват в съответствие с правилата за сигурност, които са в сила.Член 9Центрове за управление на документиВсяка генерална дирекция или приравнените ѝ служби, като вземат предвид структурата и ограниченията си, създават или поддържат един или повече центрове за управление на документи.Задачата на центровете за управление на документи е да гарантират, че документите, изготвени или получени в техните генерални дирекции или приравнените им служби, се управляват в съответствие с правилата.Член 10Служители, отговорни за управлението на документитеВсеки генерален директор или началник на служба определя служител, отговорен за управление на документи.За целите на създаване на съвременна и ефективна система за управление на документи и материали задачата на служителя, отговорен за управлението на документи, е:- да идентифицира видовете документи и досиета, характерни за областите на дейност на генералната дирекция или приравнената ѝ служба,- да изготвя и актуализира инвентар на съществуващите специфични бази данни и системи,- да изготвя план за завеждане на генералната дирекция или приравнения ѝ отдел,- да изготвя правила и процедури, специфични за генералната дирекция или приравнената ѝ служба, които ще се използват за управление на документи и досиета, и да гарантира тяхното прилагане,- да организира в генералната дирекция или приравнената ѝ служба обучение на служителите, отговорни за прилагането и мониторинга на правилата за управление, установени в настоящите разпоредби.Служителят, отговорен за управлението на документи, гарантира хоризонталната координация между центъра (центровете) за управление на документи и останалите служби.Член 11Вътрешноведомствена групаСъздава се вътрешноведомствена група на служителите, отговорни за управлението на документи. Тя се председателства от генералния секретариат и задачата ѝ е:- да гарантира правилното и еднаквото прилагане на настоящите разпоредби в рамките на службите,- да отговаря за всякакви въпроси, свързани с тяхното прилагане,- да допринася за изготвянето на правилата за прилагане, посочени в член 12,- да предава изискванията на генералните дирекции и приравнените им служби по отношение на мерките за обучение и подкрепа.Вътрешноведомствената група се свиква от нейния председател по инициатива на председателя или по искане на дадена генерална дирекция или приравнена на нея служба.Член 12Правила за прилаганеПриемат се правила за прилагане на тези разпоредби, които се актуализират периодично от генералния секретар в съответствие със споразумение с генералния директор за персонала и администрацията по предложение на вътрешноведомствената група на служителите, отговорни за управлението на документи.Актуализирането по-специално е следствие от:- развитието на нови информационни и комуникационни технологии,- промени в документалните науки и резултатите от международни или общностни изследвания, включително появата на нови стандарти в областта,- задълженията на Комисията по отношение на откритостта и обществения достъп до документи и документални регистри,- развитие в стандартизацията и представянето на документите на Комисията и тези на службите ѝ,- правилата, установени по отношение на доказателствената стойност на електронни документи.Член 13Прилагане в службитеВсеки генерален директор или началник на служба въвежда необходимата организационна, административна и физическа структура и осигурява необходимия персонал за прилагане на тези разпоредби и правилата за прилагане от неговите служби.Член 14Информация, обучение и подкрепаГенералният секретариат и Генералната дирекция "Персонал и администрация" осигуряват необходимите мерки по отношение на информация, обучение и подкрепа, за да гарантират изпълнението и прилагането на тези разпоредби в генералните дирекции и в приравнените им служби.При определяне на мерки за обучение те надлежно отчитат изискванията, свързани с обучение и подкрепа на генералните дирекции и приравнените им служби, както са предадени от вътрешноведомствената група на служителите, отговорни за управлението на документи.Член 15Съответствие с разпоредбитеГенералният секретариат е отговорен за гарантиране на съответствието с настоящите разпоредби в координация с генералните директори и началниците на служби.--------------------------------------------------


title: Решение на Съвета от 15 май 2006 година относно позицията на Европейската общност във връзка с проекта за Регламент на Икономическата комисия за Европа на Организацията на обединените нации относно колелата на пътническите автомобили и техните ремаркетаТекст от значение за ЕИП.

text:
Важна правна забележка

|

32006D0363

Официален вестник n° L 135 , 23/05/2006 стр. 0011 - 0011 Официален вестник n° L 294 , 25/10/2006 стр. 0104 - 0104

		Решение на Съветаот 15 май 2006 годинаотносно позицията на Европейската общност във връзка с проекта за Регламент на Икономическата комисия за Европа на Организацията на обединените нации относно колелата на пътническите автомобили и техните ремаркета(текст от значение за ЕИП)(2006/363/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесни превозни средства, и условията за взаимното признаване на одобренията, получени въз основа на тези предписания (Ревизирано споразумение от 1958 г.) [1], и по-специално член 4, параграф 2, второ тире от него,като взе предвид предложението на Комисията,като взе предвид становището на Европейския парламент [2],като има предвид, че:(1) Проектът за регламент на Икономическата комисия за Европа на Организацията на обединените нации относно колелата на пътническите автомобили и техните ремаркета (наричан по-нататък "проект за регламент") ще премахне техническите бариери пред търговията с моторни превозни средства между договарящите се страни, по отношение на тези компоненти, като същевременно осигури високо ниво на безопасност и защита на околната среда.(2) Необходимо е да се определи позицията на Общността по отношение на проекта за регламент.(3) Проектът за регламент не следва да се инкорпорира в системата на Общността за одобрение на типовете моторни превозни средства, тъй като той се отнася за резервните колела,РЕШИ:Член 1Одобрява проекта за регламент във вида, в който се съдържа в документ TRANS/WP.29/2005/46.Член 2Общността, представлявана от Комисията, гласува в полза на проекта за регламент при гласуването, което ще се състои по време на заседанието на Административния комитет на предстоящата среща на Световния форум за хармонизация на регламентите за превозни средства на Икономическата комисия за Европа на Организацията на обединените нации.Член 3Проектът за регламент не се инкорпорира в системата на Общността за одобрение на типовете моторни превозни средства.Съставено в Брюксел на 15 май 2006 година.За СъветаПредседателU. Plassnik[1] ОВ L 346, 17.12.1997 г., стр. 78.[2] Все още непубликувано в Официален вестник.--------------------------------------------------


title: 2013/77/ЕС: Решение на Съвета от 4 февруари 2013 година за подписване, от името на Европейския съюз, на Споразумението между Европейския съюз и Република Кабо Верде за обратно приемане на незаконно пребиваващи лица

text:
               8.2.2013

               BG

               Официален вестник на Европейския съюз

               L 37/1

         РЕШЕНИЕ НА СЪВЕТА
   от 4 февруари 2013 година
   за подписване, от името на Европейския съюз, на Споразумението между Европейския съюз и Република Кабо Верде за обратно приемане на незаконно пребиваващи лица
   (2013/77/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 79, параграф 3, във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               На 4 юни 2009 г. Съветът упълномощи Комисията да започне преговори с Република Кабо Верде относно Споразумение между Европейския съюз и Република Кабо Верде за обратно приемане на незаконно пребиваващи лица (наричано по-долу „споразумението“). Преговорите приключиха успешно с парафирането на споразумението на 24 април 2012 г.

               (2)

               Споразумението следва да бъде подписано от името на Съюза при условие за сключването му.

               (3)

               В съответствие с членове 1 и 2 от Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Обединеното кралство не участва в приемането на настоящото решение и не е обвързано от него, нито от неговото прилагане.

               (4)

               В съответствие с членове 1 и 2 от Протокол (№ 21) относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и без да се засяга член 4 от посочения протокол, Ирландия не участва в приемането на настоящото решение и не е обвързана от него, нито от неговото прилагане.

               (5)

               В съответствие с членове 1 и 2 от Протокол (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването, от името на Съюза, на Споразумението между Европейския съюз и Република Кабо Верде за обратно приемане на незаконно пребиваващи лица (наричано по-долу „Споразумението“) при условие за сключването на посоченото споразумение (1).
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 4 февруари 2013 година.

            За Съвета

            Председател

         E. GILMORE

      (1)  Текстът на споразумението ще бъде публикуван заедно с решението за сключването му.


title: 2007/102/ЕОРешение на Комисията oт 12 февруари 2007 година относно приемането на работен план за 2007 г. за изпълнение на програмата за действие на Общността в областта на общественото здраве (2003—2008 г.), включително и годишна работна програма за безвъзмездни средства (Текст от значение за ЕИП )

text:
               16.2.2007

               BG

               Официален вестник на Европейския съюз

               L 46/27

      РЕШЕНИЕ НА КОМИСИЯТА

   oт 12 февруари 2007 година
   относно приемането на работен план за 2007 г. за изпълнение на програмата за действие на Общността в областта на общественото здраве (2003—2008 г.), включително и годишна работна програма за безвъзмездни средства
   (текст от значение за ЕИП)
   (2007/102/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 152, параграф 1 от него,
   като взе предвид Регламент (EО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и по-специално член 110 от него,
   като взе предвид Регламент (EО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (EО, Евратом) № 1605/2002 на Съвета относно Финансовия регламент, приложим за общия бюджет на Европейските общности (2), и по-специално член 166 от него, изменен с Регламент (ЕО, Евратом) № 1261/2005 на Комисията (3),
   като взе предвид Решение № 1786/2002/ЕО на Европейския парламент и на Съвета от 23 септември 2002 г. за приемане на програма за действие на Общността в областта на общественото здраве (2003—2008 г.) (4), и по-специално член 8, параграф 1 от него,
   като взе предвид Решение 2004/858/ЕО на Комисията от 15 декември 2004 г. за създаване на изпълнителна агенция, наречена „Изпълнителна агенция по програмата за обществено здравеопазване“, за управление на дейността на Общността в областта на общественото здравеопазване съгласно Регламент (ЕО) № 58/2003 на Съвета (5), и по-специално член 6 от него,
   като има предвид, че:

               (1)

               Член 110 от Регламент (EО, Евратом) № 1605/2002 предвижда, че безвъзмездните средства подлежат на годишна програма, която се публикува в началото на годината.

               (2)

               Съгласно член 166 от Регламент (EО, Евратом) № 2342/2002 годишната работна програма за безвъзмездни средства посочва основния акт, целите, графика на поканите за предложения с примерни суми и очакваните резултати.

               (3)

               Член 8 от Решение № 1786/2002/ЕО предвижда приемане от Комисията на годишен план за работа по изпълнението на програмата, определяне на приоритетите и действията, които ще бъдат предприети, включително разпределяне на средствата. Поради тези причини работният план за 2007 г. следва да бъде приет.

               (4)

               Решението относно приемането на годишната работна програма, посочена в член 110 от Финансовия регламент, може да се приеме като решението за финансиране, предвидено в член 75 от Финансовия регламент, както и в член 90 от подробните правила за прилагане на Финансовия регламент, в случай че това представлява достатъчно подробна рамка.

               (5)

               Предвидените в настоящото решение мерки са в съответствие със становището на Комитета по програмата за действие на Общността в областта на общественото здраве (2003—2008 г.).

               (6)

               Съгласно член 6 от Решение 2004/858/EО Изпълнителната агенция по програмата за обществено здравеопазване извършва определени дейности за изпълнението на програмата за обществено здраве и следва да получи съответните за тази цел средства,

         РЕШИ:
   Член 1
   Работният план от 2007 г. за изпълнението на програмата за действие на Общността в областта на общественото здраве е приет.
   Генералният директор на „Здравеопазване и защита на потребителите“ гарантира цялостно изпълнение на тази програма.
   Член 2
   Бюджетните средства, необходими за управлението на програмата за действие на Общността в областта на общественото здраве (2003—2008 г.), се превеждат на Изпълнителната агенция по програмата за обществено здравеопазване.

      Съставено в Брюксел на 12 февруари 2007 година.

            За Комисията

         Markos KYPRIANOU

            Член на Комисията

      (1)  ОВ L 248, 16.09.2002 г., стр. 1. Регламент, последно изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (2)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 1248/2006 (ОВ L 227, 19.8.2006 г., стр. 3).

      (3)  ОВ L 201, 02.08.2005 г., стр. 3.

      (4)  ОВ L 271, 09.10.2002 г., стр. 1. Решение, последно изменено с Решение № 786/2004/ЕО (ОВ L 138, 30.4.2004 г., стр. 7).

      (5)  ОВ L 369, 16.12.2004 г., стр. 73.

      ПРИЛОЖЕНИЕ I
      ДЕЙСТВИЯ НА ОБЩНОСТТА В ОБЛАСТТА НА ОБЩЕСТВЕНОТО ЗДРАВЕ РАБОТЕН ПЛАН ЗА 2007 Г.
      Забележкa. Цитираните в предходния документ юридчески актове препращат, когато е приложимо, към последната изменена версия.
      1.   ОБЩ КОНТЕКСТ
      1.1.   Политика и правен контекст
      Решение № 1786/2002/ЕО на Европейския парламент и на Съвета прие програма за действие на Общността в областта на общественото здраве (2003—2008 г.) (наричано по-нататък „програмно решение“). Програмата се прилага посредством годишен работен план, който определя приоритетите и действията, които да бъдат предприети, включително и разпределяне на средствата.
      Първите четири години от изпълнението на програмата поставиха основите за цялостен и последователен подход, съсредоточен върху три приоритета (аспекти): здравна информация, заплахи за здравето и определящи здравето фактори. Взети заедно тези три аспекта допринасят за високото ниво на физическо и психическо здраве, както и за благосъстоянието в рамките на ЕС. В частност вече са избрани 267 проекта за финансиране (1) от предишните покани за подаване на предложения.
      През май 2006 г. Комисията прие изменено предложение (2) за нова здравна програма, която се очаква да бъде приета през 2007 г. Като резултат 2007 година ще бъде последната година за изпълнение на „програмното решение“.
      Анализът на изпълнението на работните планове за периода 2003—2006 г. доведе до реорганизиране на дейностите за 2007 г., за да се гарантира обхватът на области, които досега не са били засегнати, и по този начин да се направи опит да се изпълни колкото е възможно повече от настоящата програма.
      През 2007 г. Изпълнителната агенция по програмата за обществено здравеопазване ще бъде напълно оперативна и ще играе ключова роля при изпълнението на работния план.
      1.2.   Ресурси
      През 2007 г. бюджетните линии ще бъдат съответно 17 03 01 01 и 17 01 04 02. След влизането в сила на новата програма, предложена от Комисията, предвидените за 2008 г. бюджетни линии ще бъдат съответно 17 03 06 и 17 01 04 02.
      В окончателния бюджет за 2007 г. позиция 17 03 01 01 не разполага с необходимите разпределени средства. Следователно съответната сумата, налична в бюджетен параграф 17 03 06, ще бъде прехвърлена към бюджетна позиция 17 03 01 01 в началото на бюджетната година, а разходите по административното управление на тази програма ще бъдат покрити от бюджетна позиция 17 01 04 06.
      Въпреки това създаването на нова бюджетна позиция 17 01 04 02 е предложено от Комисията в изменения бюджет № 1/2007. Този нова позиция ще финансира разходите по административното управление на програмата веднага щом измененият бюджет бъде приет от бюджетния орган.
      Бюджетната линия за административните кредити, свързани с Изпълнителната агенция по обществено здравеопазване, е 17 01 04 30.
      Наличният бюджет за 2007 г. (задължения) възлиза на 40 000 000 ЕUR (3).
      Бюджетът за оперативни кредити е 38 800 000 EUR. Бюджетът за административни кредити е 1 200 000 EUR.
      Към този бюджет трябва да се прибави:

                  —

                  приносът на държавите от ЕИП/ЕАСТ: възлиза на 912 000 евро EUR (4);

                  —

                  приносът на една страна кандидатка (Турция): възлиза на 958 000 EUR (5);

            Общият бюджет за 2007 г. възлиза на 41 870 000 EUR (6). Това включва както ресурси за оперативния бюджет, така и ресурси за техническа и административна помощ:

                  —

                  Общият размер на оперативния бюджет възлиза на 40 638 000 EUR (6).

                  —

                  Общият размер на административния бюджет възлиза на 1 232 000 EUR (6).

            Предложено е да се изразходват до 10 % от оперативния бюджет за покани за участие в търгове и до 5 % за преки финансови помощи за международни организации.
      Общият индикативен размер за поканите за подаване на предложения възлиза на 33 888 000 EUR (6).
      Що се отнася до разпределяне на безвъзмездните средства за поканите за подаване на предложения, трябва да се поддържа баланс между различните приоритетни области на програмата, като се взема предвид качеството и количеството на получените предложения, освен ако не възникнат извънредни ситуации в общественото здравеопазване (напр. грипна пандемия), които биха обосновали преразпределение на ресурсите.
      2.   ФИНАНСОВИ ИНСТРУМЕНТИ
      2.1.   Покани за подаване на предложения
      В работния план за 2007 г. са набелязани нови области за действие и ключови приоритети. Те се основават на действия и помощни мерки, споменати в „програмното решение“, заедно с тези области, които още не са обхванати от предишните покани за предложения.
      Като резултат приоритетите за поканите за подаване на предложения през 2007 г. ще бъдат съсредоточени отново върху определени ключови дейности, които вече са започнати, и ще обхване нови области, както е описано подробно по-долу.
      Безвъзмездните средства ще бъдат финансирани от бюджетна линия 17 03 01 01.
      Общият индикативен размер за поканите за подаване на предложения възлиза на 33 888 000 EUR (6).
      Eдинна покана за подаване на предложения „Обществено здраве — 2007 г.“ ще бъде публикувана в Официален вестник през февруари 2007 г. (индикативна дата) и изпълнена под ръководството на Изпълнителната агенция по програмата за обществено здравеопазване (7).
      Проектите за съфинансиране следва да се отличават с новаторски дух и не трябва да надвишават срок максимум до три години.
      Като се има пред вид допълващото и мотивиращо естество на безвъзмездните средства на Общността, поне 40 % от стойността на проекта трябва да се финансира от други източници. Следователно стойността на финансовото участие по програмата по принцип може да бъде до 60 % за бенефициер от допустимите разходи за съответните проекти. Комисията ще определи максималния процент, който може да бъде отпуснат за всеки отделен случай.
      Може да се предвиди максимално съфинансиране за бенефициер (т.е. на основен и асоцииран бенефициер) до 80 % от допустимите разходи, когато проектът има значителна европейска добавена стойност. Съфинансиране над 60 % могат да получат не повече от 10 % от броя на финансираните проекти.
      Следва да се отбележи, че индикативният размер за финансово участие на Общността в запазените проекти при започване на преговорите може да варира от - 20 % до + 5 % като резултат от самите преговори.
      Общите принципи и критерии за подбор и финансиране на дейностите по програмата за общественото здраве са определени в отделен документ.
      Подробностите по допустимите пътни и командировъчни разходите са посочени в приложение към настоящия работен план.
      Приоритети за 2007 г.
      За по-голяма яснота действията са групирани в раздели, които съответстват на аспектите, посочени в раздел 1.1.: Здравна информация, заплахи за здравето и определящи здравето фактори. Всяко действие се отнася до съответния член/ приложение от „програмното решение“.
      Когато е приложимо, всички предложения трябва да включат информация по какъв начин ще вземат предвид проблематиката за равенството между половете и трябва да покажат, че може да се постигнат синергии чрез подходящи изследователски дейности, финансирани по програмата за научна подкрепа на дейности по политиките от 6-ата Рамкова програма на Европейската общност за изследвания (8) и последващата Рамкова програма (9).
      2.1.1.   Здравна информация — член 2, параграф 2, буква a) и член 3, параграф 2, буква a)
      Действията в този раздел имат за цел:

                  —

                  разработване и функциониране на устойчива система на здравно наблюдение;

                  —

                  подобряване на системата за предаване и обмен на информация и данни за здравето, включително чрез осигуряване на обществен достъп;

                  —

                  разработване и използване на механизми за анализ и докладване на информация, и консултация с държавите-членки и заинтересованите страни по отношение на здравни въпроси на ниво Общност;

                  —

                  подобряване анализа и познанията за въздействието на развитието на здравната политика, други политики на Общността и дейности в областта на здравеопазването;

                  —

                  подкрепа на обмена на информация относно оценката на здравните технологии, включително нови информационни технологии и опит относно добри практики.

            Предложенията за проекти следва да се съсредоточат върху:
      2.1.1.1.   Разработване и координация на системата на здравна информация и здравни знания (приложение—- точка 1.1)

                  —

                  Разработване и прилагане на индикатори и събиране на данни относно социално-икономическите определящи за здравето фактори, неравенствата по отношение на здравето, половото здраве, здраве на специфични групи от населението (включително приложимост и разходи). Разбивка на индикатора „Продължителност на живот в добро здраве“ по социално-икономически категории посредством стандартната методология на ЕС (10). Темата ще бъде разработена в тясно сътрудничество с действията на Евростат, без да се дублират усилия, и по-специално действията на оперативната група „Продължителност на живота на социално-икономически групи“;

                  —

                  разработване на индикатори и събиране на данни за общественото здраве, превенцията и политиките за насърчаване на здравето в държавите-членки, както и индикатори за политиката и законодателството на ЕС, които имат въздействие върху общественото здраве (включително приложимост и разходи);

                  —

                  насърчаване на системи за здравни индикатори и докладване на държавите-членки с помощта на списъка на здравните индикатори на Европейската общност и индикатора „Продължителност на живот в добро здраве“, като в частност акцентът ще бъде съсредоточен върху интегрирането на тяхното приложение в държавите-членки, които ще се присъединят към ЕС след 1 май 2004 г., и страните кандидатки.

            2.1.1.2.   Управление на системата за здравна информация и здравни знания (приложение — точка 1.1)

                  —

                  Пилотни проучвания относно анкети на здравните прегледи като част от изследването за приложимост (11) Създаване и подобряване на регистрите за основните и хронични болести, които включват всички държави-членки (включително приложимост и разходи), за които съществува добре дефинирана база на индикаторите (12) и за тези, които все още не са обхванати от съществуващите проекти (13);

                  —

                  идентификация и оценка, въз основа на вече съществуващи или наскоро разработени изследователски инструменти за провеждане на здравни интервюта, на групи от ad hoc въпроси за здравната част от Европейската система на модули на социални статистически изследвания;

                  —

                     бъдещи разработка и прилагане на универсална езикова система за автоматизирано кодиране на причините за смърт (IRIS);

                  —

                  прилагане на базата данни за нараняванията (БДН) (14) във всички държави-членки, в частност събиране и обработка на данни за всички наранявания (включително битови инциденти и инциденти, възникнали през свободното време), в съответствие с новата хармонизирана система за кодиране.

            2.1.1.3.   Разработване на механизми за докладване и анализ на здравни въпроси и изготвяне на доклади за общественото здраве (приложение — точка 1.4)

                  —

                  Предоставяне на доказателства и доклади за въздействието на политиките на Общността върху здравеопазването, здравното и икономическо развитие и устойчивото развитие;

                  —

                  съставяне на доклади за избраните групи от населението (например жени и деца), за въздействието и рисковите фактори за уврежданията (например нарушения на зрението), за защитата на обществото срещу рисковете от излагане на електромагнитни полета (ЕМП), за избора на подходящи индикатори и указания относно ЕМП, и връзки между фактори на околната среда и здравните резултати;

                  —

                  подкрепа за осъществяването на задълбочен анализ на статистическите данни относно причините за смърт, за да се добият нови познания за тенденциите на смъртност и да се наблюдават промените в ЕС, както и анализи на предотвратимите причини за смърт (включително и работа за подходящо определение на предотвратимите причини за смърт).

            2.1.1.4.   Разработване на стратегии за обмен на информация и ответна реакция по отношение на заплахи от неинфекциозни болести (приложение — точка 1.2)

                  —

                  Подкрепа за проекти с цел натрупване на знания относно болестите и тяхната поява, лечение, рисковите фактори, стратегии за намаляване на риска, разходите за заболяването и социална подкрепа по отношение на разработване на препоръките за най-добри практики;

                  —

                  разработване на стратегии и механизми за обмен на информация между хора, засегнати от редки заболявания, и насърчаване на по-добри епидемиологични изследвания, кодификация, класификация и определение;

                  —

                  подкрепа за европейските мрежи за редките болести в усилията да се създадат указания за най-добри практики относно лечение и споделяне на знание относно тези болести, заедно с оценка на резултатите;

                  —

                  проучвания за приложимост с цел да се създадат механизми за събиране на изчерпателни данни за обема и въздействието на трансграничната здравна грижа, интегрирани в съществуващите система за събиране на данни в държавите-членки и без прекомерни административни усложнения.

            2.1.1.5.   Електронно здравеопазване (приложение — точки 1.6 1.8)

                  —

                  Подобряване на връзките между националните и регионалните интернет страници и интернет страниците на неправителствените организации и портала „Здраве“ на ЕС (15); подобряване на списъците на ЕС и достъп до подходящите източници на медицинска информация;

                  —

                  насърчаване на проекти, които подобряват здравните информационни потоци между здравните институции (подобряване сигурността на пациентите и докладването за общественото здраве, допринасяйки за създаване на контакти и/или илюстриране на сценарии цена/качество);

                  —

                  изготвяне на доклади за промени в поведението и възприятието на пациенти и здравни специалисти, които произтичат от въвеждането на решенията на електронното здравеопазване, моделиране на последиците за безопасност и риск при съответните промени в информационни и комуникационни технологии.

            В сътрудничество с други политически области на ЕС:

                  —

                  насърчаване и разпространение на пилотни проекти, предприети съгласно Програмата за иновации на Общността и други инструменти на Общността (16) за пациентски досиета, идентификатори на пациенти, персонал и обекти, издаване на електронна рецепта, набор от данни за спешни случаи, и разработване на семантична оперативна съвместимост ;

                  —

                  анализ на поверителни правни, медицински и етични въпроси; право на собственост и достъп до данни, произтичащи от използването на инструментите на електронното здравеопазване, наблюдение на здравето по електронен път, и по-специално във връзка с обмена на електронни здравни досиета в трансгранични условия; системи за наблюдение и докладване; превенция и насърчаване, палиативни грижи и домашни грижи.

            2.1.1.6.   Информация за околната среда и здравето (приложение — точка 1.1)

                  —

                  Разработване на информационна система за околната среда и здравето чрез свързване на данни, пилотни проучвания за съвместно наблюдение на екологични и здравни променливи; местни проучвания за намесата при околната среда и здравеопазването, които ще включват социално-икономически характеристики; проучвания на възможни причини в околната среда за (респираторни и сърдечносъдови) заболявания, изследвания на въздействията върху здравето от дълготрайно и комбинирано краткотрайно излагане на екологични стресови фактори на околната среда; подобряване качеството на данните за смъртността и заболеваемостта, свързани с респираторни и сърдечносъдовите заболявания; функции, свързани с излагането и с реакцията, заболеваемост и ранно предупреждение въз основа на систематично откриване;

                  —

                  докладване за насоките за градоустройствено планиране, свързани със здравеопазването, особено към превенция и промоция на здравето;

                  —

                  осигуряване на допълнителни проучвания относно електромагнитното поле (ЕМП) във връзка с разликите, открити от научните комитети на ЕС, съответните проекти и СЗО (именно дълготрайните въздействия от ниско излагане на ЕМП, включително и радиочестотна идентификация (RFID), и изследване за приложимост на индикаторите за тревога и нуждите, свързани с наблюдението на ЕМП; насърчаване на изследванията относно най-добрите практики за установяване на рисковете и комуникация, подкрепа за разработването на дозиметрични указания за ЕМП и ръководства за инсталиране за електрическите компании и дружества за мобилни телефони.

            2.1.1.7.   Подкрепа на обмена на информация и опит относно добрата практика (приложение — точка 1.7)

                  —

                  Насърчаване сигурността на пациентите и качеството на здравните услуги чрез подпомагане развитието на европейското сътрудничество и съдействие между компетентни органи и съответните заинтересовани страни. Действията в тази област обхващат обмен на най-добри практики за подобряване сигурността на пациентите, участие на здравни специалисти и координацията между обучение и информация; създаване на по-добро разбиране на интервенциите за сигурността на пациентите и икономическите последици от рискови услуги и медицински грешки; подпомагане на национални и регионални органи в процеса на прилагане на стратегии за предотвратяване на нараняванията;

                  —

                  изграждане на мрежи от консултативните органи по общественото здраве в държавите-членки;

                  —

                  подкрепа на инициативи и партньорства с цел оценка и подобряване на здравната грамотност.

            2.1.1.8.   Оценка на въздействие върху здравето и здравните технологии (приложение — точка 1.5)

                  —

                  Разработване на инструменти за наблюдение на икономическата ефективност на здравните политики и тяхното въздействие върху икономиката;

                  —

                  разработване на дейности за информиране, изграждане на мрежи и връзки, целящи повишаване на стратегическите инвестиции в здравеопазването, подкрепени от структурните фондове на ЕС;

                  —

                  подкрепа за Мрежата за оценка на здравните технологии на ЕС чрез свършената по съществуващите проектни дейности работа (17) и връзки с работата на Фармацевтичния форум.

            2.1.1.9.   Действия за подобряване на здравната информация и познанието за развитието на обществото здраве (член 3, параграф 2, букви в) и г) и приложение — точки 1.4; 1.5 и 1.7)

                  —

                  Изграждане на мрежа от юристи, които да работят по законите, отнасящи се за здравеопазването в държавите-членки на ЕС („Закон за здравеопазването на ЕС“). Мрежата трябва да осигурява информация по какъв начин може да се прилага законът за насърчаване на общественото здраве и да служи за подаване на данни за разработване на политики и оценки на въздействието. Тази мрежа може да служи и като платформа за споделяне и обмен на знания и относно закон за здравеопазването.

            2.1.2.   Бърз и координиран отговор на заплахите за здравето — член 2, параграф 2, буква б) и член 3, параграф 2, буква a)
      Дейностите в този раздел имат за цел да засилят готовността и да гарантират бърз отговор на заплахи за общественото здраве и извънредни случаи. В частност дейностите ще подпомагат сътрудничеството в рамките на мрежата на Общността за заразните болести (18) и други европейски закони в областта на общественото здраве и могат да допълват действията на Европейска изследователска рамкова програма.
      Действия за оценка на риска, напр. за наблюдение, се извършват от Европейския център за профилактика и контрол върху заболяванията (19) (ЕЦПКБ), който започна да функционира през 2005 г. Чрез консултации с Европейския център за профилактика и контрол върху заболяванията бяха създадени дейности за насърчаване управлението на риска и опасностите на национално равнище, за да укрепне сътрудничеството в рамките на ЕС, като по този начин се гарантира, че няма да има дублиране или припокриване на действия.
      Дейностите, насочени към борба с опасността вследствие на умишлено изхвърляне на биологични агенти, ще бъдат осъществявани успоредно с изпълнението на дейностите, свързани със заразните заболявания. Последните, както и дейностите срещу умишленото изхвърляне на химически агенти, са разработени в съответствие със заключението на министрите на здравеопазването от 15 ноември 2001 г. и последвалата „Програма за сътрудничество за готовност и реакция срещу биологични и химически атаки“ (Здравна сигурност) (20).
      2.1.2.1.   Възможност за справяне с грипна пандемия и справяне със специфични здравни заплахи (приложение — точки 2.1, 2.2, 2.3, 2.4 и 2.8.)
      Тези дейности са насочени към увеличаване на капацитета и развиване на стратегиите за подпомагане на държавите-членки, страните кандидатки и страните от Европейското икономическо пространство/Европейската асоциация за свободна търговия и Общността като цяло, при справяне с определени заплахи за здравето. Дава се приоритет на опасността от грипна пандемия и действията по предотвратяване/контрол на грипа, общи комуникационни стратегии при извънредни случаи и готовност, и висококачествени инструменти и информация за здравното и за социално-икономическото въздействие на пандемията и свързаните с нея контрамерки, в сътрудничество с дейностите на Европейската изследователска рамкова програма (21).
      Сред другите приоритети са:

                  —

                  опасност от незаразни болести като свързаните с химически и екологични проблеми, които изискват бърза намеса;

                  —

                  продължаване разработването на система за ранно предупреждение за химически агенти и действия по проследяване на транспортирането през границите на опасни вещества, във връзка с общественото здраве;

                  —

                  аспекти на управлението на заразните болести при здравето на преселниците и трансгранични проблеми, включително откриването и проблемите, свързани с проследяването;

                  —

                  подпомагане на работата с логистични приоритети (напр. доставка, складиране, разпространение на лекарства) и немедицинска намеса (напр. мерки за увеличаване на социалната дистанция, преглеждане при влизане и излизане, мерки за дезинфекция и др.) по време на извънредни ситуации .

            2.1.2.2.   Готовност и реакция с широко приложение (приложение — точки 2.1., 2.2., 2.3., 2.4.)
      Действията трябва да имат за цел да подобрят готовността на здравния сектор в случай на кризисни ситуации и да насърчат сътрудничеството между секторите (например с гражданска защита, секторите по безопасност на храните и животновъдство), за да се гарантира съгласувано действие в случай на криза. Дейностите трябва да бъдат насочени към подкрепа на управлението на риска и кризата и аспектите на предаването на информация за риска.
      Особено важни са:

                  —

                  действия в подкрепа на осъществяването на план за готовност с широко приложение. Това може да означава свързване с различни здравни институции (например болници и кризисни центрове на национално/регионално ниво) за подготовка в случай на събития с масов характер и развиване на капацитета за намаляване негативното въздействие на спешните случаи с масов характер (например произшествия и миграционни вълни/нашествия, засегнати групи, изселници и бежанци). Освен това действията трябва да поддържат бизнес отношенията по време на кризисните ситуации (например осигуряване на здравно обслужване по време на събитие от особено важно значение);

                  —

                  действия, които подобряват приложението на съществуващите и нови инструменти и пособия, включително и правните такива, спомагащи за проследяването на международните пътници (например проследяване на пътници, които пътуват със самолет, в случай на потенциална зараза от патогенни микроорганизми) и проследяване на контактите;

                  —

                  действия в подкрепа на изграждането на капацитет за общо прилагане на законите и дейностите на здравните власти;

                  —

                  действия в подкрепа на изграждането на капацитет и изпълнение, необходими за спазване на международните здравни разпоредби, приети от Световната здравна асамблея (22) (напр. механизми за ускоряване и осъществяване на проследяването на международните пътници в случай на необходимост);

                  —

                  употреба на новаторски пособия за информационни технологии за анализ на заплахите за здравето, като географски информационни системи (ГИС), пространствено-времеви анализ, нови схеми за ранно предупреждение и прогнозиране, автоматизиран анализ и обмен на диагностични данни;

                  —

                  начини за справяне с проблеми, свързани с транспортирането (напр. изпращане на проби по пощата) и прилагането на нови диагностики (напр. ринг тестове за нови/появяващи се патогени).

            2.1.2.3.   Здравна сигурност и стратегии, свързани с контрол на заразните болести (приложение — точки 2.2, 2.4, 2.5, 2.9)
      Информацията и знанията за прегледа, разработването и оценката на политиките и плановете за действие в извънредни случаи по отношение на безопасността на здравето, са все още непълни, от общия кабинет през спешните отделения до най-специализираната и от ново поколение болница, включително и тези с подходящата квалификация за работа с високо рискови пациенти.
      Подобрение по отношение на безопасността на пациентите и качеството на здравната грижа могат да бъдат подкрепени в държавите-членки чрез изграждане на мрежа на европейско ниво и възприемане на съответните стратегии и структури за реагиране при спешни случаи и осигуряване на здравна безопасност и контрол на заразните болести. Тази дейност има за цел да подпомогне дейностите за осигуряване на готовността (като предварителни ваксинации и натрупване на наличности), контрол/елиминиране на заразните болести и гарантиране безопасността на пациентите. Трябва да се подкрепят действия, които поддържат обмена на информация между различни професионални дисциплини (например общопрактикуващи лекари, фармацевти, ветеринари и съответни немедицински дисциплини) и улесняване на сътрудничеството посредством общи платформи и свързване в единна мрежа.
      Други приоритети включват:

                  —

                  програми за контрол и превенция на детски инфекциозни болести (включително действия, които насърчават обмена на най-добра практика при стратегиите за ваксиниране и имунизация, напр. предотвратими чрез ваксини болести съгласно Решение 2119/98/EО (23)). Действия за контрол на негативните последици (от ваксини, химикали, антивирусни и други лекарства и медицински приспособления) в сътрудничество с Европейската агенция по лекарствата (EАЛ);

                  —

                  създаване на мрежи и обмен на информация между държавите-членки за подобряване безопасността на пациентите и качеството на полаганите за тях грижи, и по-специално управлението и контрола на инфекциите, свързани със здравните грижи и антимикробната резистентност, както и други опасности, свързани със здравните грижи или болничната среда (от излагане на действието на химикали, лекарства, дезинфектанти, качество на въздуха в затворени помещения и др.). Действия, свързани с обмена на най-добри практики в сферата на безопасността на пациентите (системи за докладване и придобиване на умения, обучение и образование), създаване и разработване на механизми и пособия за подобряване информацията за пациенти, граждани и здравни специалисти във връзка с безопасността на пациентите, за да се създаде по-добра представа за безопасността на пациентите и икономическите последици от опасни услуги и медицински грешки, и оказване на подкрепа на националните политики и програми.

            2.1.2.4.   Безопасност при съхранението на кръв, тъкани, клетки и органи (приложение — точки 2.6., 2.7.)
      Тази дейност има за цел да повиши качеството, безопасността и годността на субстанциите от човешки произход (органи, тъкани, клетки, кръв и кръвни компоненти), използвани за терапевтична употреба, свързана с тяхното набавяне, обработка, разпространение и употреба. Тези дейности ще спомогнат за прилагането на съществуващото законодателство на ЕС.
      С приоритет ще се ползват следните дейности:

                  —

                  разработването на пособия, които предоставят практически упътвания за оценката на риска и методологията на утвърждаване при доставката, обработката, съхранението и разпространението на субстанции от човешки произход;

                  —

                  провеждане на подробно оценяване на риска при различните видове процедури с цел съставяне на специални ръководства за всеки вид процес и субстанция. Тези процедури трябва да бъдат съобразени с вида на обработката и подхода при използването на субстанциите в човешкия организъм;

                  —

                  механизми за насърчаването на доброволните неплатени донорства на субстанции от човешки произход. Действията трябва да бъдат насочени към споделяне на данни за рутинните практики за компенсацията, която се предлага на донорите на субстанции от човешки произход в болниците и организациите, които се занимават с набирането на такива субстанции.

            2.1.3.   Определящи здравето фактори — член 2, параграф 1, буква в) и член 3, параграф 2, буква б)
      Дейностите в тази част са предназначени за:

                  —

                  укрепване на политиките и дейностите на ЕС във връзка с определящите здравето фактори;

                  —

                  подкрепа на действия за осигуряване и обмен на добра практика;

                  —

                  поощряване на широкообхватни и интегрирани подходи по отношение на няколко определящи здравето фактора и повишаване до възможно най-голяма степен усилията на страните.

            През 2007 г. с приоритет ще се ползват тези проекти, които са свързани със и оказват подкрепа на политиките и стратегиите на ЕС във връзка с определящите здравето фактори, особено върху психичното здраве, храненето и физическата активност, тютюнопушенето, употребата на алкохол, наркотици, влияние на околната среда и здравеопазването. Специално внимание ще се отдели на проекти, които се занимават с добра практика при осигуряването на жизненоважни умения, свързани със здравето, по-специално за деца и младежи, като се покриват както рисковите така и защитните фактори, влияещи върху начините на живот и поведенията. Проектите трябва да показват отношение към по-широките социално-икономически основни фактори и да спомагат за намаляване на здравните различия.
      Определените за 2007 г. приоритети са както следва:
      2.1.3.1.   Подкрепа на ключовите стратегии на Общността по отношение на водещи до пристрастяване вещества (приложение — точка 3.1)
      Действия в подкрепа на контрола над тютюнопушенето
      Проектните предложеният трябва да са съсредоточени върху:

                  —

                  разработване на новаторски стратегии и най-добри практики относно превенцията и методите за спиране, насочени по-специално към младите хода и работещото население;

                  —

                  пасивно тютюнопушене: оценка на влиянието на политиките „без тютюнев дим“ в държавите-членки във връзка с излагането на влиянието на вторичния тютюнев дим и консумацията на тютюневи изделия;

                  —

                  контрол на тютюневите изделия: работа върху ефективността, внедряването и разработването от ЕС и държавите-членки на мерките за контрол над тютюна, и по-специално върху тютюневите съставки, контрол на емисиите и обществената информация във връзка с прилагането на Рамковата конвенция за контрол на тютюна (РКТ) на европейско ниво.

         По отношение на алкохола дейностите трябва да са свързани с общия стратегически подход за намаляване на вредата от алкохола, както е посочено в съобщението на Комисията относно стратегията на ЕС за оказване на подкрепа на държавите-членки за намаляване на вредите от алкохола (24).
      Проектните предложения трябва да се концентрират върху:

                  —

                  разработване на стандартизирана методология за анализ на съотношението разход-полза при политиките, свързани с алкохола, за да се изчисли икономическото въздействие от съществуващите политики за алкохола в ЕС;

                  —

                  разработване на стандартизирани сравнителни проучвания за хроничното напиване, напиванията по време на празници (епизодичните напивания), пиянството, контекста на пиянството, зависимостта от алкохола и нерегистрираната консумация;

                  —

                  набиране на най-добрите практики от стратегиите на работното място за намаляване въздействието от вредната и опасна консумация на алкохол върху икономиката (например намаляване на честото отсъствие от работа без уважителни причини, пиене на алкохол през работно време, работа с главоболие от употреба на алкохол и безработица);

                  —

                  свързване в мрежи, оценка и набиране на най-добри практики във връзка с проектите за мобилизацията на представители на обществеността, които разполагат с ресурси, както и проекти за намеса, включващи различните сектори и партньори за създаването на по-безопасна среда;

                  —

                  подкрепа за развитието на добри практики при рекламата, саморегулацията и контрола.

            Дейности, свързани с лекарствата и наркотичните вещества
      В съответствие със стратегията на ЕС за лекарствата и наркотичните вещества и план за действие, както и Препоръките на Съвета за лекарствата и наркотичните вещества (25), проектопредложенията трябва да се фокусират върху:

                  —

                  разработване и подобряване на програми за превенция, вземащи под внимание различията между половете и планираните специфични условия (например работните места);

                  —

                  приложение и устойчивост на програмите за намаляване на вредите сред уязвимите групи за предотвратяване на предаването на заразни болести (например туберкулоза, хепатит, HIV/СПИН) сред затворници, наркомани, използващи спринцовки и техните сексуални партньори, както и от майка на дете;

                  —

                  разработване на най-добри практики за повишаване достъпа до социални, психологични и медицински услуги за наркоманите, особено върху младите хора;

                  —

                  развитие и подобряване на обучението на професионалните работници, които работят с наркомани (например службите за спешна помощ).

            2.1.3.2.   Цялостни подходи към начина на живот (член 2, параграф 1, буква в) и член 3, параграф 2, буква б); приложение — точка 3.1)
      По отношение на храненето и физическата активност в подготовката и подкрепата за предстоящата „Бяла книга за храненето и физическата активност“ и „Доклад за приносите към Зелената книга“, публикувани на 11 септември 2006 г., проектопредложенията ще бъдат фокусирани върху:

                  —

                  добрите практики за хранене и физическа активност в образователните програми, включително и в училищата;

                  —

                  пилотна подкрепа за сътрудничество с много участници за здравословен начин на живот в общини с фокус върху специфични уязвими групи, и по-специално децата;

                  —

                  ефективност на действията, които водят до промяна на поведението на потребителите по отношение на избора на храна и физическата активност;

                  —

                  оценка (оценка на влиянието на здравето/анализ на приходите и разходите) на политиките и мерките;

                  —

                  данни или пособия за подкрепа на изготвянето на маркетингови политики за детски храни;

                  —

                  поощряване на физическата активност чрез създаване на здравословна среда на живот и включването на други сектори (например градско планиране, транспорт, архитектура).

            По отношение на HIV/СПИН и сексуални и репродуктивни дейности, съобразно съобщението на Комисията относно борбата срещу HIV/СПИН (26), проектопредложенията ще се фокусират върху следните въпроси:

                  —

                  съществуващото предаване на HIV в Европа сред мъже, които осъществяват сексуални контакти с други мъже (MSM), чрез изграждане на мрежи и в тяхно сътрудничество с ЕЦПКБ и други европейски органи; в подкрепа на комуникационна стратегия за превенция, която използва целеви и новаторски механизми;

                  —

                  начини за обмен и разпространение на национален и международен опит за повишаване на информираността за вируса HIV/СПИН и сексуалното здраве;

                  —

                  установяване на най-добри практики и насоки за доброволни консултации и извършване на тестване за HIV, като се взема под внимание разнообразието от специфични уязвими групи (като младежи, имигранти, наркомани, използващи спринцовки);

                  —

                  установяване и разпространение на добри практики, свързани с дейности, целящи да намалят вредата (превенция, лечение, грижа и подкрепа) с акцент върху уязвимите групи, и по-специално върху наркоманите, използващи спринцовки (НИС);

                  —

                  новаторски стратегии за популяризирането на безопасния секс сред подрастващите и групите от населението, изложени на висок риск, включително достъп до планираните услуги, и повишаване на информираността за сексуално преносимите зарази и тяхната превенция.

            По отношение на действията, свързани с психичното здраве, които се основават на ориентациите, определени от стратегията на ЕС за психичното здраве (27); проектопредложенията трябва да бъдат фокусирани върху:

                  —

                  разработване на механизъм за идентифициране и разглеждане на добри практики, които да обединяват придобитите от съществуващите проекти знания и да включват мерки, които насърчават явното признаване на водещата практика при популяризирането на психичното здраве, превенцията на психичните разстройства, борба срещу заклеймяванията, и популяризиране на включването на хора с психични и здравни проблеми и техните човешки права;

                  —

                  подкрепа за ръководството и свързването в обширна мрежа за интеграция при популяризиране на психичното здраве и превенция на психичните разстройства на работното място, както и усилване на позитивното психично здраве и баланса между работа и личен живот;

                  —

                  съставяне на базата от данни за рентабилността на инвестицията в популяризиране на психичното здраве и предотвратяване на психичните разстройства.

            2.1.3.3.   Дейности за обществено здраве по отношение на по-широкообхватни определящи здравето фактори(приложение — точки 3.2. и 3.3.)

         Основните социални определящи здравето фактори ще се съсредоточат върху разработване на политики, новаторски подходи и оценка, с акцент върху:

                  —

                  споделяне на добри практики при повишаване на информираността, включително и разработването на платформи/мрежи или подобни и подобни механизми, при които вземат дейно участие всички участници;

                  —

                  документиране и оценка на добри практики при справяне с проблемите, свързани с достъпа до здравно обслужване и различията при резултатите от здравната грижа от страна на дадена социална група;

                  —

                  новаторски методи за работа по проблемите на здравето при преселниците или имигрантите;

                  —

                  обмен и разработване на препоръки за добра практика във връзка с популяризирането на здравето на работното място, и най-вече върху по-възрастните служители и удължаването на работната кариера. Това трябва да се извърши в тясно сътрудничество със здравето и безопасността при работните политики.

         Действията, свързани с екологичните определящи здравето фактори съгласно Плана за действие за здравеопазването и за околната среда (28), ще бъдат фокусирани върху действията за обществено здраве, изграждащи мрежи за набиране на добри практики, насоки и мерки за лечение на национално и местно ниво, насочени към качеството на въздуха в затворени помещения, включително и анализи на ползите и разходите. В частност тези действия ще бъдат насочени към:

                  —

                  превантивни мерки и мерки за лечение, целящи намаляване излагането на радон;

                  —

                  мерки за лечение, насочени към подобряване на вентилацията, по-специално в училищата;

                  —

                  употреба и поддръжка на запалими уреди;

                  —

                  влага и плесен в сградите.

            2.1.3.4.   Превенция на заболяванията и травмите (член 2, параграф 1, буква в) и член 3, параграф 2, буква б)
      Проектопредложенията за превенция на заболяванията ще бъдат насочени към разработване на указания и препоръки за добри практики по отношение на основните заболявания на населението, като например рак, диабет и респираторни заболявания, въз основа на съществуващата работа.
      Проектите за превенция на травмите ще дават приоритет на:

                  —

                  разработването и прилагането на схеми за управление на безопасността за високо рискови спортни дейности в сътрудничество с европейските спортни асоциации;

                  —

                  създаването на пособия за действие в тясно сътрудничество с Европейската агенция за безопасност и здраве при работа (29) с цел справяне с проблемите на превенцията на травмите при младите служители;

                  —

                  подкрепа на дейности за прилагане на националните планове за действие във връзка с безопасността на децата, като се обърне специално внимание на защитата и интензивната комуникация;

                  —

                  популяризиране на обмена на информация и натрупания опит чрез експертните съвети, консултации и чрез осигуряване на устойчив вид дейност във връзка с добрата практика, която да играе ролята на „разпределителен център за информация“.

            2.1.3.5.   Изграждане на капацитет
      Ще се даде приоритет на:

                  —

                  насърчаване на сътрудничеството между образователните институции по отношение на съдържането на общите европейски курсове на обучение и модули в ключови области на общественото здраве и изготвянето на курсове за обучение на здравния персонал и на други специалисти, включени в дейности по обслужване на психичното здраве;

                  —

                  краткосрочна подкрепа при създаване на капацитет от избрани европейски мрежи с висок авторитет в областта на общественото здраве и със значителен обхват на действие в Европа за преодоляване на недостатъците в географското положение и развитието. Ще се обърне специално внимание на изграждането на капацитет от неправителствени организации в областта на HIV/СПИН за съдействие при подкрепата и включването на хора с HIV и СПИН в програми за ретровирусна терапия.

            2.2.   Покана за участие в търг
      Поръчките на услуги трябва да бъдат финансирани по бюджетни сметки 17 03 01 01 и 17 01 04 02. Общата ориентировъчната сума за поканите за участие в търг ще бъде в размер до 4 064 000 EUR (30).
      До февруари 2007 г. (ориентировъчна дата) трябва да се приеме решение за допълнително финансиране за договори за възлагане на поръчки.
      Ще бъдат идентифицирани следните работни области:

         ЗДРАВНА ИНФОРМАЦИЯ

                  1.

                  Преразглеждане и актуализиране на Доклада за изпълнение на Препоръка 1999/519/EО на Съвета от 12 юли 1999 г. за ограничаване на излагането на хората на електромагнитни полета (от 0 Hz до 300 GHz) (31).

                  2.

                  Оказване на подкрепа за специални пилотни проучвания, които използват проучването на Евробарометър.

                  3.

                  Докладване за интеграцията на изискванията за здравна защита под различните заглавия на политиките на Общността, включително и методологии за оценка на влиянието върху здравето, които вече са разработени на ниво Общност;

                  4.

                  Управление, редакция, актуализиране и разработване на портала за обществено здраве на ЕС.

                  5.

                  Съобщение относно Програмата за обществено здраве.

                  6.

                  Подкрепа за учредяване на научни секретариати.

                  7.

                  Безопасност на пациентите: създаване на интегрирана мрежа за подобряване на сътрудничеството в сферата на безопасността на пациентите с акцент върху културите, водещите насоки и клиничното управление, механизми за изготвяне на доклади и за придобиване на умения, споделяне на добри практики и включване на основните участници.

         ЗАПЛАХИ ЗА ЗДРАВЕТО

                  1.

                  Създаване на платформи за подготовка, осъществяване и оценка на упражненията, организация на обучението по отношение на способите за вземане на решения и изграждането на екипи, разработката на IT пособия при подготовката и организацията на специализирани семинари.

                  2.

                  Отбелязване на основните компоненти и охарактеризиране на настоящата ситуация по отношение на референтните лаборатории, включително изследвания за приложимост, с цел подобряване на подходяща и навременна идентификация на вирусните разновидности на инфлуенцата и стандартите на ЕС във връзка с особено важни патогени, включително и осигуряването на особено важни технически и диагностични ресурси.

                  3.

                  Създаване на ръководство за добри практики за предприятия, работещи в сферата на набавянето на субстанции от човешки произход.

         ОПРДЕЛЯЩИ ЗДРАВЕТО ФАКТОРИ

                  1.

                  Оценка на резултата от текстови и картинни здравни предупреждения, използващи се в държавите-членки и разработването на нови комплекти текстови и картинни предупреждения;

                  2.

                  Подкрепа за услугите за изграждане и прилагане на мрежи от участници и консултативни процеси по отношение на основните фактори, влияещи върху здравето, а именно хранене и физическа активност, алкохол, психично здраве и HIV/СПИН.

                  3.

                  Психично здраве: изследване „Доказателствена база за рентабилността на инвестициите в популяризиране на психичното здраве и превенцията на психични разстройства“.

                  4.

                  Набелязване на основните компоненти и оценка на национални и поднационални стратегии за основните фактори, оказващи влияние върху здравето (а именно HIV/СПИН и хранене и физическа активност).

                  5.

                  Здравеопазване с отношение към околната среда: разработване на уеб базиран информационен инструмент за качеството на въздуха в затворени помещения .

            Към горепосочените приоритети, установена е пряка необходимост от координиране на приноса на неправителствените организации (НПО) при здравните инициативи на ниво ЕС; както при вече създадените платформи, така и при други инициативи, по теми като хранене и физическа активност, здравни услуги, фармацевтика и здраве и др.
      2.3.   Сътрудничество с международни организации
      2.3.1.   Области за сътрудничество през 2007 г.
      В съответствие с член 11 от Програмното решение в хода на програмата ще се проучват различните държави в сътрудничество със службите на Комисията, които се занимават със същите теми, ще се търси сътрудничество с международни организации, компетентни в сферата на общественото здраве и на Европейското икономическо пространство (ЕИП).
      Сътрудничество с Организацията за икономическо сътрудничество и развитие (OИСР)
      Комисията трябва да сключи с Организацията за икономическо сътрудничество и развитие (ОИСР) споразумения за отпускане на безвъзмездни средства, които покриват области от Програмата за обществено здраве, съвместими с Работния план за обществено здраве на Организацията за икономическо сътрудничество и развитие за 2007—2008 година, и по-специално в областите, свързани с:

                  —

                  усъвършенстване и поддръжка за развитието на системата на здравни сметки и събиране на данни, които не са обхванати от Статистическата програма на Общността, и по-специално резултатите от измерванията на вложеното, резултата и продуктивността;

                  —

                  стимули за прилагането на информационни и комуникационни технологии в здравеопазването и свързани с това политически възможности, които все още не са обхванати от съществуващите действия на ЕС;

            Сътрудничество със Световната здравна организация (СЗО), включително и Международната агенция за изследвания в областта на рака (МАИР), партньор на СЗО.
      Сътрудничеството със СЗО през 2007 г. ще се изгражда върху съществуващите между двете организации инициативи и може да се разпростира и върху допълнителни области от настоящия работен план, като тези допълнителни области могат да се осъществяват с помощта на СЗО.
      2.3.2.   Финансиране
      Финансирането на дейности, които ще се осъществяват заедно с международните организации, упоменати по-горе, могат да бъдат разпределени единствено чрез преки споразумения за отпускане на безвъзмездни средства. Тези действия ще бъдат финансирани по бюджетна позиция 17 03 01 01; ориентировъчната сума за безвъзмездни средства е оценена на стойност до 2 032 000 EUR (5 % от оперативния бюджет). Тази сума може да се увеличи в зависимост от бюджетната наличност.
      2.4.   Научни комитети
      Научните комитети във връзка с Програмата за обществено здраве трябва да се финансират по бюджетна позиция 17 03 01 01.
      Трябва да се задели обща сума в размер на 254 000 EUR за заплащане на издръжка на участници в срещи във връзка с работата на научните комитети и докладчици за изразяване на становища на научен комитет, в рамката на научните комитети (32) Тези отпуснати суми служат за покриване на всички области във връзка с Програмата за обществено здраве, т.е. 100 % от тези разходи за Научния комитет по здравеопазване и екологични рискове (НКЗЕР) и 50 % (ориентировъчен процент) от тези разходи за Научния комитет за появяващи се и новооткрити рискове за здравето, както и за координация.
      2.5.   Делегиране на Генерална дирекция „Евростат“
      Делегиране на максимална сума от 400 000 EUR по бюджетна позиция 17 03 01 01 ще се извърши в ползва на Генерална дирекция „Евростат“ за следните цели:

                  1.

                  национални статистически органи при изпълнението на модулите на Европейската система за здравни интервюта и допълнителни проучвания през периода 2007—2008 г. (дефинирано в Статистическа програма 2007 г.);

                  2.

                  подкрепа на националните статистически органи при изпълнението и допълнителното разширяване на Системата на здравните сметки в ЕС (в сътрудничество, определено в ОИСР и СЗО)

         (1)  Виж http://europa.eu.int/comm/health/ph_projects/project_en.htm

         (2)  COM(2006)234 окончателен от 24 май 2006 г.

         (3)  Индикативен размер, подлежи на одобрение от бюджетния орган.

         (4)  Виж стр. 27 от настоящия брой на Официален вестник , бележка под линия 3.

         (5)  Индикативен размер: тази цифра е максималният размер и зависи от действителния размер на приноса на страните кандидатки.

         (6)  Виж стр. 27 от настоящия брой на Официален вестник, бележки под линия 3 и 4.

         (7)  Решение 2004/858/ЕО на Комисията (ОВ L 369, 16.12.2004 г., стр. 73).

         (8)  Решение 2002/834/ЕО на Съвета (ОВ L 294, 29.10.2002 г., стр. 1). РП6 проекти в областта на общественото здравеопазване към научната подкрепа на политиките — виж интернет страница CORDIS: http://www.cordis.lu/lifescihealth/ssp.htm

         (9)  Следва да се отбележи, че при поканите, които ще бъдат публикувани в началото на 2007 г. съгласно предстоящата 7-а Рамкова програма на Европейската общност за изследвания, ще има теми, които по-специално засягат общественото здравеопазване в раздел „Оптимизиране предоставянето на здравна грижа за европейските граждани“.

         (10)  Виж за повече информация http://ec.europa.eu/health/ph_information/indicators/lifeyears_calcul_en.htm

         (11)  http:/ec.europa.eu/health/ph_projects/2005/action1/action1_2005_full_en.htm#20

         (12)  Такъв е случаят за диабета, психичните заболявания, оралното здраве, астмата и хроничните обструктивни респираторни заболявания, болести на костно-мускулната система (със специално внимание върху остеопороза, артрит и ревматични заболявания), както и сърдечносъдови заболявания.

         (13)  Това включва болестта на Паркинсон, множествена склероза, епилепсия, амиотрофична латерална склероза, Синдром на хиперактивност с дефицит на вниманието (ADHD), умствено изоставане и нарушения на моторните функции, възприятията, езиковите и социално-емоционалните функции, хематологични заболявания (включително хемофилия), имунологични заболявания, алергии с изключение на астма, генито-уринарни заболявания, гастроентерологични заболявания, ендокринологични заболявания, заболявания на ушите, носа и гърлото, офталмологични заболявания, дерматологични заболявания, както и заболявания, причинени от фактори на околната среда. Тук влизат също и удари, главоболие и хронични болки (например синдром на хроничната умора и фибромиалгия).

         (14)  https://webgate.cec.eu.int/idb/

         (15)  http://ec.europa.eu/health-eu/

         (16)  http://cordis.europa.eu/innovation/en/policy/cip.htm#adoption и Съобщение на Комисията за Съвета, Европейския парламент, Европейския икономически и социален комитет, и Комитета на регионите относно електронното здравеопазване — подобряване на здравеопазването за европейските граждани: План за действие за изграждане на Европейско пространство за електронно здравеопазване (COM (2004) 356 окончателен от 30 април 2004 г.).

         (17)  http://ec.europa.eu/health/ph_projects/2005/action1/action1_2005_full_en.htm#13

         (18)  Решение № 2119/98/ЕО на Европейския парламент и на Съвета (ОВ L 268, 3.10.1998 г., стр. 1).
      Решение 2000/57/ЕО на Комисията (ОВ L 21, 26.1.2000 г., стр. 32).
      Решение 2000/96/EО: на Комисията (ОВ L 28, 3.2. 2000 г., стр. 50).
      Решение 2002/253/EО на Комисията (ОВ L 86, 3.4.2002 г., стр. 44).

         (19)  Регламент (ЕО) № 851/2004 на Европейския парламент и на Съвета (ОВ L 142, 30.4.2004 г., стр. 1).

         (20)  виж: : http://ec.europa.eu/health/ph_threats/Bioterrorisme/bioterrorism01_en.pdf

         (21)  Виж също: FP6 „Научна подкрепа за политиките“, 5th Call, SSP-5B ИНФЛУЕНЦА.

         (22)  виж : http://www.who.int/gb/ebwha/pdf_files/WHA58/WHA58_3-en.pdf

         (23)  Виж бележка под линия 11.

         (24)  COM(2006) 625 от 24 октомври 2006 г.

         (25)  Препоръка 2003/488/ЕО на Съвета – (ОВ L 165, 3.7.2003 г., стр. 31).

         (26)  Съобщение на Комисията до Съвета и Европейския парламент (COM(2005) 654 окончателен от 15 декември 2005 г.).

         (27)  Зелена книга — Популяризиране на психичното здраве на населението — Към стратегия за психично здраве за ЕС (COM(2005) 484 от 14 октомври 2005 г.).

         (28)  Съобщение на Комисията до Съвета, до Европейския парламент и до Европейския икономически и социален комитет — Европейската околна среда и здравен план за действие за 2004—2010 г. (COM(2004) 416 окончателен от 9 юни 2004 г.).

         (29)  Регламент (EО) № 2062/94 на Съвета (OВ L 216, 20.8.1994 г., стр. 1).

         (30)  Виж стр. 27 от настоящия брой на Официален вестник, бележки под линия 3 и 4. ОВ L 199, 30.7.1999 г., стр. 59.

         (31)  ОВ L 199, 30.7.1999 г., стр. 59.

         (32)  Решение 2004/210/EО на Комисията (OВ. L 66, 4.3.2004 г., стp. 45).

      ПРИЛОЖЕНИЕ II
      Допустими разходи за път и престой
      Настоящите указания са в сила за възстановяването на разходи за път и престой:

                  —

                  на персонала, назначен от бенефициера (основни и свързани бенефициери) на безвъзмездни средства и експерти, поканени от бенефициера за участие в работни групи;

                  —

                  когато това е изрично предвидено в договорите за услуги.

            1.   Фиксирани суми покриват всички разходи за престой по време на мисии, включително разходи за хотел, ресторант и местен транспорт (такси и/или обществен транспорт). Те са в сила за всеки ден от мисия на разстояние най-малко 100 km от обичайното работно място. Сумите за престой зависят от страната, в която се провежда мисията. Дневните ставки съответстват на сумата на дневните и най-високата цена за хотел, посочена в Решението С(2004) 1313 на Комисията (1), с измененията и допълненията.
      2.   Мисии в държави извън EС на 27-те държави-членки, присъединяващи се страни и страни кандидатки, и страните от Европейската асоциация за свободна търговия и Европейското икономическо пространство подлежат на предварително одобрение от Комисията. То ще бъде във връзка с целите на мисиите, разходите и причините за тях.
      3.   Разходите за път се възстановяват при следните условия:

                  —

                  пътуване по най-прекия и евтин маршрут;

                  —

                  разстояние най-малко 100 km между мястото на срещата и обичайното работно място;

                  —

                  пътуване с влак: първа класа;

                  —

                  пътуване със самолет: икономична класа, освен ако не може да се използва по-евтина тарифа (напр. Apex); пътуване със самолет се разрешава единствено за връщане, когато разстоянието надвишава 800 км;

                  —

                  пътуване с кола: възстановяват се на базата на цената на билет за влак, първа класа.

         (1)  Решение на Комисията от 7 април 2004 г.: Общи разпоредби за прилагане, приемащи Ръководство за мисиите на длъжностните лица и другите служители на Европейската Комисия.


title: Решение (ЕС) 2016/229 на Съвета от 16 февруари 2016 година за назначаване на член, предложен от Кралство Дания, в Европейския икономически и социален комитет

text:
               18.2.2016

               BG

               Официален вестник на Европейския съюз

               L 41/22

         РЕШЕНИЕ (ЕС) 2016/229 НА СЪВЕТА
   от 16 февруари 2016 година
   за назначаване на член, предложен от Кралство Дания, в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Дания,
   като взе предвид становището на Европейската комисия,
   като има предвид, че:

               (1)

               На 18 септември 2015 г. и 1 октомври 2015 г. Съветът прие решения (ЕС, Евратом) 2015/1600 (1) и (ЕС, Евратом) 2015/1790 (2) за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

               (2)

               След изтичането на мандата на г-жа Marie-Louise KNUPPERT се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Arne GREVSEN, First Vice-President of the Danish Confederation of Trade Unions (LO), се назначава за член на Европейския икономически и социален комитет за остатъка от мандата, а именно до 20 септември 2020 г.
   Член 2
   Настоящото решение влиза в сила в деня на приемането му.

      Съставено в Брюксел на 16 февруари 2016 година.

            За Съвета

            Председател

         A.G. KOENDERS

      (1)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      (2)  Решение (EС, Евратом) 2015/1790 на Съвета от 1 октомври 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 260, 7.10.2015 г., стр. 23).


title: Решение 2011/872/ОВППС на Съвета от 22 декември 2011 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2011/430/ОВППС

text:
               23.12.2011

               BG

               Официален вестник на Европейския съюз

               L 343/54

         РЕШЕНИЕ 2011/872/ОВППС НА СЪВЕТА
   от 22 декември 2011 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2011/430/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).

               (2)

               На 18 юли 2011 г. Съветът прие Решение 2011/430/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилага Решение 2011/430/ОВППС.

               (4)

               В настоящото решение се съдържат резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (6)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран и Решение 2011/430/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2011/430/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 22 декември 2011 година.

            За Съвета

            Председател

         M. DOWGIELEWICZ

      (1)  ОВ L 344, 28.12.2001 г., стр. 93.

      (2)  ОВ L 188, 19.7.2011 г., стр. 47.

      ПРИЛОЖЕНИЕ

         Списък на лицата, групите и образуванията, посочени в член 1

      1.   ЛИЦА

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. Паспорт №: D9004878.

                  2.

                  ABOU, Rabah Naami (известен също като Naami Hamza, като Mihoubi Faycal, като Fellah Ahmed и като Dafri Rèmi Lahdi), роден на 1.2.1966 г. в гр. Алжир (Алжир), член на „al–Takfir“ и „al–Hijra“

                  3.

                  ABOUD, Maisi (известен също като Swiss Abderrahmane/Абдеррахман Швейцареца), роден на 17.10.1964 г. в гр. Алжир (Алжир) член на „al–Takfir“ и „al–Hijra“

                  4.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия

                  5.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия

                  6.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. ирански и американски гражданин. Паспорт №: C2002515 (Иран); Паспорт №: 477845448 (САЩ). Национален идентификационен №: 07442833, срок на валидност 15.3.2016 г. (американско свидетелство за управление).

                  7.

                  ARIOUA, Kamel (известен също като Lamine Kamel), роден на 18.8.1969 г. в Costantine (Алжир) – член на „al–Takfir“ и „al–Hijra“

                  8.

                  ASLI, Mohamed (известен също като Dahmane Mohamed), роден на 13.5.1975 г. в Ain Taya (Алжир) – член на „al–Takfir“ и „al–Hijra“

                  9.

                  ASLI, Rabah, роден на 13.5.1975 г. в Ain Taya (Алжир) – член на „al–Takfir“ и „al–Hijra“

                  10.

                  BOUYERI, Mohammed (известен също като Abu Zubair, като Sobiar и като Abu Zoubair), роден на 8.3.1978 г. в Амстердам (Нидерландия) – член на „Hofstadgroep“

                  11.

                  DARIB, Noureddine (известен също като Carreto и като Zitoun Mourad), роден на 1.2.1972 г. в Алжир – член на „al–Takfir“ и „al–Hijra“

                  12.

                  DJABALI, Abderrahmane (известен също като Touil), роден на 1.6.1970 г. в Алжир – член на „al–Takfir“ и „al–Hijra“

                  13.

                  FAHAS, Sofiane Yacine, роден на 10.9.1971 г. в гр. Алжир (Алжир) – член на „al–Takfir“ и „al–Hijra“

                  14.

                  IZZ-AL-DIN, Hasan (известен също като GARBAYA, Ahmed, като SA-ID и като SALWWAN, Samir), Ливан, роден през 1963 г. в Ливан, гражданин на Ливан

                  15.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith и като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555

                  16.

                  MOKTARI, Fateh (известен също като Ferdi Omar), роден на 26.12.1974 г. в Hussein Dey (Алжир) – член на „al–Takfir“ и „al–Hijra“

                  17.

                  NOUARA, Farid, роден на 25.11.1973 г. в гр. Алжир (Алжир), член на „al–Takfir“ и „al–Hijra“

                  18.

                  RESSOUS, Hoari (известен също като Hallasa Farid), роден на 11.9.1968 г. в гр. Алжир (Алжир), член на „al–Takfir“ и „al–Hijra“

                  19.

                  SEDKAOUI, Noureddine (известен също като Nounou), роден на 23.6.1963 г. в гр. Алжир (Алжир), член на „al–Takfir“ и „al–Hijra“

                  20.

                  SELMANI, Abdelghani (известен също като Gano), роден на 14.6.1974 г. в гр. Алжир (Алжир), член на „al–Takfir“ и „al–Hijra“

                  21.

                  SENOUCI, Sofiane, роден на 15.4.1971 г. в Hussein Dey (Алжир), член на „al–Takfir“ и „al–Hijra“

                  22.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif и катоYusuf Abu-al-Karkh), роден приблизително през 1957 г. в Иран. Адресати: (1) Kermanshah, Иран, (2) военна база Mehran, провинция Ilam, Иран.

                  23.

                  SHAKURI Ali Gholam, роден приблизително през 1965 г. в Техеран, Иран

                  24.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani и като Qasem Sulemani), роден на 11.3.1957 г. в Иран. Ирански гражданин. Паспорт №: 008827 (ирански, дипломатически), издаден през 1999 г.. Звание: генерал-майор.

                  25.

                  TINGUALI, Mohammed (известен също като Mouh di Kouba), роден на 21.4.1964 г. в Blida (Алжир) – член на „al–Takfir“ и „al–Hijra“

                  26.

                  WALTERS, Jason Theodore James (известен също като Abdullah и като David), роден на 6.3.1985 г. в Amersfoort (Нидерландия), нидерландски паспорт № NE8146378, член на „Hofstadgroep“

            2.   ГРУПИ И ОБРАЗУВАНИЯ

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“ и като „Революционна организация на мюсюлманите социалисти“)

                  2.

                  „Бригади на мъчениците на Al-Aqsa“

                  3.

                  „Al-Aqsa e.V.“

                  4.

                  „Аl–Takfir“ и „Аl–Hijra“

                  5.

                  „Babbar Khalsa“

                  6.

                  „Комунистическа партия на Филипините“, включително „Нова народна армия“ – „NPA“, Филипини

                  7.

                  „Gama'a al-Islamiyya“ (известна също като „Al-Gama'a al-Islamiyya“) („Ислямска група“ – „IG“)

                  8.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини “)

                  9.

                  „Хамас“, включително „Hamas-Izz al-Din al-Qassem“

                  10.

                  „Муджахидини на Хизбула“ – „HM“

                  11.

                  „Hofstadgroep“

                  12.

                  „Фондация за спасение и развитие на Светата земя“

                  13.

                  „Международна федерация на младите сикхи“ – „ISYF“

                  14.

                  „Силата на Калистан Зиндабад“ („Khalistan Zindabad Force“) – „KZF“

                  15.

                  „Кюрдска работническа партия“ – „PKK“, (известна също като „KADEK“ и като „KONGRA-GEL“)

                  16.

                  „Тигри за освобождение на Тамил Илам“ – „LTTE“

                  17.

                  „Ejército de Liberación Nacional“ („Национална армия за освобождение“)

                  18.

                  „Палестински ислямски джихад“ – „PIJ“

                  19.

                  „Народен фронт за освобождение на Палестина“ – „PFLP“

                  20.

                  „Народен фронт за освобождение на Палестина – главно командване“ (известен също като „PFLP – General Command“)

                  21.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“)

                  22.

                  „Devrimci Halk Kurtuluș Partisi-Cephesi“ – „DHKP/C“ (известна също като „Devrimci Sol“ („Революционна левица“) и като „Dev Sol“) („Революционна армия/фронт/партия за народно освобождение“)

                  23.

                  „Sendero Luminoso“ – „SL“ („Светъл път“)

                  24.

                  „Stichting Al Aqsa“ (известна също като „Stichting Al Aqsa Nederland“ и като „Al Aqsa Nederland“)

                  25.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“)


title: 2014/139/ОВППС: Решение EUFOR RCA/3/2014 на Комитета по политика и сигурност от 11 март 2014 година за приемане на приноса на трети държави към военната операция на Европейския съюз в Централноафриканската република (EUFOR RCA)

text:
               15.3.2014

               BG

               Официален вестник на Европейския съюз

               L 76/41

      РЕШЕНИЕ EUFOR RCA/3/2014 НА КОМИТЕТА ПО ПОЛИТИКА И СИГУРНОСТ

   от 11 март 2014 година
   за приемане на приноса на трети държави към военната операция на Европейския съюз в Централноафриканската република (EUFOR RCA)
   (2014/139/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/73/ОВППС на Съвета от 10 февруари 2014 г. за военна операция на Европейския съюз в Централноафриканската република (EUFOR RCA) (1), и по-специално член 8, параграф 2 от него,
   като има предвид, че:

               (1)

               Съгласно член 8, параграф 2 от Решение 2014/73/ОВППС Съветът оправомощи Комитета по политика и сигурност (КПС) да взема съответните решения относно приемането на предложения принос от трети държави.

               (2)

               Предвид препоръките на командващия операцията на ЕС относно приноса на Грузия и мнението на Военния комитет на Европейския съюз приносът на Грузия следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Следователно Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Принос на трети държави
   1.   Приносът на Грузия към военната операция на Европейския съюз в Централноафриканската република (EUFOR RCA) се приема и се счита за значим.
   2.   Грузия е освободена от финансови вноски в бюджета на EUFOR RCA.
   Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 11 март 2014 година.

            За Комитета по политика и сигурност

            Председател

         W. STEVENS

      (1)  ОВ L 40, 11.2.2014 г., стр. 59.